《访孝先韬仲龙山精合即事 其一》
明代·王彦泓

萧寂空山与性宜，那知闺阁有调饥。过从老衲花深处，递进羁孤月好时。

笑甚不妨杯没帻，谈余赢得饭成糜。经书只办三余了，未碍春园乍一窥。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。